Aleksandras Galkinas

Aleksandras Galkinas (Александр Александрович Галкин; 1935 m. spalio 6 d. – 2002 m. vasario 5 d.) – tarybinis ir Rusijos karinis veikėjas, TSRS ir Rusijos Federacijos Gynybos ministerijos Vyriausiosios automobilių, šarvuočių ir tankų valdybos viršininkas (1988–1997 m.), generolas pulkininkas.

 Biografija 
1958 m. baigė Uljanovsko tankų mokyklą. Tarnybą pradėjo būrio vadu, vėliau tarnavo kuopos vado pavaduotoju, pulko artilerijos viršininko padėjėju, 8-osios gvardijos armijos (tarybinės kariuomenės grupė Vokietijoje) ginkluotės viršininku, Odesos karinės apygardos ginkluotės viršininku.

1968 m. baigė R. Malinovskio vardo Karinę šarvuočių ir tankų akademiją, 1979 m. – Generalinio štabo karinę akademiją.Галкин Александр Александрович // Энциклопедия «Космонавтика» 

1985–1987 m. tarnavo Tolimųjų Rytų karinės apygardos kariuomenės vado pavaduotoju..
Nuo 1987 kovo 26 d. iki 1996 m. lapkričio 20 d. – TSRS Gynybos ministerijos Vyriausiosios automobilių, šarvuočių ir tankų valdybos viršininko pavaduotojas, vėliau – viršininkas. Buvo šarvuočių ir tankų technikos kūrimo krypčių, kovinio naudojimo ir eksploatavimo specialistas. Šarvuočių ir tankų technikos kūrimo organizatorius, vadovavo šios technikos kūrimui ir kariuomenės aprūpinimui ja. Mokslinių darbų ir išradimų šarvuočių ir tankų technikos techninio aprūpinimo, eksploatacijos ir kovinio panaudojimo srityje autorius.

1993 m. tapo Rusijos raketinių ir artilerijos mokslų akademijos (РАРАН) nariu korespondentu.Памяти товарищей (Галкин А.А.) // В спр.: Российская академия ракетных артиллерийских наук. – М.: 2002

1998–1999 m. – valstybinės kompanijos „Rosvooruženije“ (Росвооружение) generalinio direktoriaus patarėjas.Галкин Александр Александрович // Государственная Дума Федерального Собрания Российской Федерации 1996–1999, duma2.garant.ru.

1998–1999 m. – Rusijos dūmos deputatas, frakcijos „Наш дом – Россия“ ('Mūsų namai – Rusija') narys..

Mirė 2002 m. vasario 5 d.Фотография надгробия А.А.Галкина на Троекуровском кладбище, moscow-tombs.narod.ru nuo vėžioТайны звёзд, 20.09.2011 . Palaidotas Trojekurovo kapinėse.moscow-tombs.narod.ru/2002/2002.htm

 Šeima 
 Žmona – Natalja Grigorjevna (Наталья Григорьевна) (1941–2004) – fizikos ir matematikos mokslų kandidatė, Rusijos mokslų akademijos Žemės drebėjimų prognozavimo teorijos instituto vyresnysis mokslinis bendradarbis.
 vyresnysis sūnus – Dmitrijus Galkinas (Дмитрий Галкин; g. 1964 m. lapkričio 22 d.), buvęs kariškis, dabar verslininkas, prodiuserinio centro „Centum“ prodiuseris.
 anūkai – Nikita Galkinas (g. 1998 m.) ir Alina Galkina (g. 2005 m.).
 jaunesnysis sūnus – estrados artistas ir televizijos laidų vedėjas Maksimas Galkinas (g. 1976 m. birželio 18 d.).

 Nuorodos 

Galkinas
Galkinas
Galkinas